langs: gl gl gl gl ca gl en gl pt gl gl gl gl gl gl gl gl gl gl gl gl gl gl gl it nl gl gl es es gl gl gl gl pt gl gl pt pt gl gl gl gl gl gl gl gl es gl es gl war es gl pt gl es gl gl gl it gl pt es pt gl gl pt gl gl gl pt gl it it nl gl gl es gl gl gl gl gl pt gl gl gl gl gl it nl gl gl gl gl gl gl gl it gl it es gl gl gl it gl gl gl it nl gl gl gl es gl gl gl gl gl gl gl gl es gl gl en it nl gl gl es gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Vida e actualidade da Diocese de Lugo
Pastoral do Bispo con motivo do Corpus
Un ano mais o ciclo da nosa liturxia convídanos a celebrar solemnemente a festa do Corpus Christi, que é tamén o Día Nacional da Caridade, e a recoñecer así con gratitude a Presenza real de Cristo nas nosas vidas.
Na Sagrada Forma, que neste día adoramos publicamente, faise presente o Señor Xesús como alimento da nosa condición de Fillos de Deus, que nos permite vivir na unidade con El e como irmáns entre nos. Festexamos así á luz do sol o misterio do que fala aquela veliña que está acendida todos os días ao lado do Sagrario nas nosas parroquias, a Presenza salvadora de Cristo baixo as especies de pan e de viño, como amor divino que ilumina e guía o noso diario vivir fraternal.
Neste Día estamos especialmente invitados a deixar que a caridade impregne e dea forma ás nosas relacións e a toda a nosa vida, nas familias e nas aldeas, vilas ou cidades. As nosas Cáritas -e todas as outras actividades caritativas das nosas parroquias- axúdannos a gardar viva en nós esta conciencia, a saber que Cristo está presente en cada irmán, e en primeiro lugar en quen máis necesita de nós, por ser pobre, perseguido ou refuxiado, por estar enfermo, por sentirse abandonado ou só, por ter problemas, ás veces causados polo propio pecado. Adorando ao Santísimo Sacramento, a entrega do Señor pola nosa salvación, teremos sempre certeza de que servir ás persoas que sofren é servir ao mesmo Cristo.
Podemos recordar a este respecto unhas palabras do Papa Paulo VI, de quen se vai recoñecer oficialmente a santidade o próximo 2 de outubro, pronunciadas na Santa Misa do 23 de agosto de 1968 no Congreso Eucarístico de Bogotá:
“Viñemos a Bogotá para render honra a Xesús no seu misterio eucarístico …, chegando tamén agora ata aquí para celebrar a presenza do Señor entre nós, no medio da Igrexa e do mundo, nas vosas persoas. Sodes vós un signo, unha imaxe, un misterio da presenza de Cristo. O sacramento da Eucaristía ofrécenos a súa escondida presenza, viva e real; vós sodes tamén un sacramento, é dicir, unha imaxe sagrada do Señor no mundo, un reflexo que representa e non esconde o seu rostro humano e divino. … Toda a tradición da Igrexa recoñece nos Pobres o Sacramento de Cristo, non certamente idéntico á realidade da Eucaristía, pero si en perfecta correspondencia analóxica e mística con ela. Polo demais Xesús mesmo díxonolo nunha páxina solemne do evanxeo… (Cf. Mt 25, 35 ss)”.
O lema das Cáritas Españolas para este Día Nacional da Caridade é, “O teu compromiso mellora o mundo”. Quere ser expresión daquela mesma caridade que todo o soporta e que non acaba nunca, coa que o Señor se entregou por nós e que nos comunica sempre na Eucaristía. Nela Xesús Sacramentado renova sempre o mandato de continuar a súa misión, ir a predicar a Boa Nova da Salvación con palabras e con feitos a todas as xentes, con especial atención aos máis pobres.
Na festividade de Corpus celebramos a alegría da constante presenza de Cristo na nosa historia, da súa cercanía agarimosa. Que este sexa un día para darlle as grazas, para pedirlle que renove a nosa fe e nos dea saber imitalo na vida, para confiarlle o noso ben, o dos nosos seres queridos e o do noso pobo.
Que neste día de Corpus o Señor bendiga a cada un, as nosas casas e familias!
Feliz festa do Corpus Christi!
Categorías BispoEtiquetas CorpusDeixa un comentario
VII Encontro Eucarístico Lucense – Corpus Christi
Xoves 31 maio – XOVES DO CORPUS CHRISTI
Antas de Ulla. Parroquia de San Xoán
20:00 Eucaristía e Adoración do Santísimo
Lugo, S. I. Catedral Basílica
20:00 Xoves Eucarístico. Eucaristía e procesión
20:45 Primeiro Concerto do V Festival Internacional de Órgano. Adoro te devote, Hans Ole Thers (Dinamarca), órgano
Lugo, S. I. Catedral Basílica . Capela de San Froilán
12:30 V Concurso fotográfico e IV Certame literario: entrega de premios e inauguración da exposición fotográfica
20:00 Novena na honra do Santísimo Sacramento. Ata o domingo 10 de xuño. Predica D. Alfonso Gutiérrez Estudillo, Delegado Episcopal de Cáritas da Diocese de Cádiz-Ceuta
Domingo 3 xuño – CORPUS CHRISTI
LUGO. Praza de Santa María
11:00 Eucaristía e procesión. Actuará o Grupo de Cámara da Banda Filarmónica de Lugo, o Orfeón Lucense e a Coral do Hospital Xeral-Calde
Lugo, Parroquia Santiago A Nova
20:45 Segundo Concerto do V Festival Internacional de Órgano: Lauda Sion Salvatorem.
Lukas Gothszalk (Alemaña), trompeta. Johannes Skudlik (Alemaña), órgano
LUGO. S. I. Catedral Basilica
20:45 Terceiro Concerto do V Festival Internacional de Órgano: Sacris Solemnis. Jan Vermeire (Bélxica), órgano. Giulio Mercati (Italia), órgano
LUGO. S. I. Catedral Basílica
Xornada de adoración ao Santísimo. Todo o día
18:30 Reflexión. “Gaudete et exsultate. Alegraos y regocijaos. Presentación de algunos textos de la Exhortación Apostólica del Papa Francisco sobre la llamada a la santidad en el mundo actual”. D. Miguel A. Álvarez Pérez, Ecónomo Diocesano e Párroco de A Fonsagrada
20:00 Xoves Eucarístico. Eucaristía e procesión
LUGO. Capela Maior do Seminario Diocesano
21:00 Cuarto Concerto do V Festival Internacional de Órgano.
Lidia Basterretxea Vila (Bilbao), Soprano, Claude Hauri (Suiza), Violoncello, Giulio Mercati (Italia), harmonium Dupont.
Lugo, S. I. Catedral Basílica. Claustro
18:30 Summa Poética. Recital poético-eucarístico
Lugo, S. I. Catedral Basílica
20:00 Vésperas Solemnes da Oitava do Corpus Christi
LUGO. S. I. Catedral Basílica
12:00 OFRENDA DE GALICIA AO SANTÍSIMO SACRAMENTO
Preside o Excmo. e Rvdmo. Arcebispo de Santiago de Compostela. Presenta a Ofrenda o Ilmo. Sr. Alcalde de Betanzos
LUGO, Lugo, S. I. Catedral Basílica
20:45 Quinto Concerto do V Festival Internacional de Órgano: Pange Lingua.
Coro Solo Voces (Lugo), Inge Beck (Dinamarca), órgano
Categorías DioceseEtiquetas Encontro Eucarístico LucenseDeixa un comentario
31/05/201831/05/2018 por A Nosa Voz
O mércores 30 de maio, o director do xornal ABC, Bieito Rubido Ramonde, foi o encargado de pronunciar o PREGÓN DA CARIDADE. E, entre outras cousas dixo o seguinte:
“Cáritas é un dos mellores rostros da Igrexa Católica porque desde a discreción absoluta procura que a súa man esquerda non saiba o que fai a dereita. E atende a millóns de persoas que necesitan axuda. Sen ir máis lonxe, na Diocese de Lugo máis de 7.000 persoas foron atendidas ao longo do último ano por Cáritas. E faino respondendo a esa mensaxe orixinal daquel galileo que predicaba o amor ao próximo”.
“Cando moitas veces hai a polémica da presenza e o protagonismo da Igrexa na vida pública, hai que ter en conta que non hai máis afán de protagonismo que exercer o amor. E iso é o que fan 78.000 voluntarios todos os días de forma anónima, dando resposta así ao que neste momento da vida de España podemos chamar a xeografía da pobreza”.
Outros actos organizados por Cáritas Lugo con motivo do Día da Caridade:
– XOVES 31 DE MAIO –
De 10:30 h da mañá ata as 13:30 do mediodía, haberá en Lugo e Monforte, mesas para recoller donativos, atendidas por persoas voluntarias.
Ás 18 h, no salón de actos do Seminario acto da campaña educativa no que se entregarán agasallos aos nenos/as participantes no Programa de Infancia.
Ás 19 h, realización de actividades para os nenos/as, organizadas polo Servizo de Infancia e Xuventude de Cáritas Diocesana de Lugo.
– DOMINGO 3 DE XUÑO Dende as 10:30 da mañá ata as 14:00 horas, haberá en Sarria, Melide, Silleda e Lalín mesas para recoller donativos, atendidas por persoas voluntarias. Colectas nas misas de toda a Igrexa Diocesana.
Categorías CáritasEtiquetas Día da CaridadeDeixa un comentario
Premiados no V Concurso de fotografía sobre Eucaristía e patrimonio relixioso
30/05/201830/05/2018 por A Nosa Voz
O pasado 26 de maio, o xurado do V Concurso de Fotografía “Eucaristía e Patrimonio Relixioso en Lugo” acordaron por unanimidade conceder os seguintes premios:
1º Premio: 750 euros e trofeo Ana Criado Sánchez
Pola obra titulada “Agnus Dei” (imaxe superior)
2º Premio: 400 euros e trofeo Luis R.
Pola obra titulada “A Milagrosa”
1º Premio: 750 euros e trofeo a Óscar Abelleira Ferreirós
Pola obra titulada: “A espera” (imaxe inferior)
2º Premio: 400 euros e trofeo a Paula Sierra Bonet
Pola obra titulada: “Catedral de Mondoñedo”
Os premios entregaranse o sábado, 2 de xuño ás 12.30 h na capela de san Froilán da Catedral de Lugo. As fotografías premiadas, así como unha selección de todas as recibidas, expoñeranse ata o 15 de xullo.
Este concurso convocado polo Centro Eucarístico Lucense pretende ser unha invitación aos artistas, profesionais ou afeccionados á fotografía, a fixarse no rico patrimonio cristián e eucarístico da nosa terra. Os organizadores agradecen a gran acollida prestada a esta iniciativa.
Categorías DioceseEtiquetas concurso, Eucaristía, patrimonio relixiosoDeixa un comentario
Déixate mirar por Xesucristo
30/05/2018 por A Nosa Voz
Sen case decatarme, xa pasou o mes de maio. Alguén sabe como facer para que o tempo pase máis amodo?
Quen, seguramente, están moi ilusionados con que pase o tempo rápido e chegue xa o día de Corpus son os nenos da parroquia, que o domingo comulgarán por primeira vez. Non sei se eles son conscientes do que iso supón. Non sei se os veciños que preparan a festa dese día son conscientes de que todo se debe a que o noso Deus quixo estar entre nós na Eucaristía. Porque iso é a festa do Corpus Christi: honrar a presenza real de Xesucristo na Eucaristía.
Estamos ante un misterio grande, é verdade. As ideas poden ser cuestionadas, pero non así as experiencias. Tampouco é necesario desprenderse da razón cando nos poñemos ante Deus; xa que sería unha gran contradición, pois o mesmo Deus foi o que nos deu a razón e a intelixencia, tamén para que nos axudase a coñecelo. Cando nos poñemos ante Deus temos que facelo con moita confianza, pero para nada é contraria á razón. De Xesucristo podémonos fiar: é o amigo que nunca falla.
O día de Corpus, Xesucristo sae na Eucaristía polas rúas dos nosos pobos e cidades. O mesmo que, todos os días do ano, no silencio e nas moitas horas de soidade no Sagrario, fai de corazón para que o mundo teña vida, e vida abundante.
Quizais non ten moito sentido que este día saiamos a velo cando todo o ano o temos esquecido. Corremos o perigo de non saber recoñecelo. En calquera caso, na procesión do domingo de Corpus, fai a proba de mirar a Xesucristo e de deixarte mirar por el. Fálalle de ti e deixa que el che fale no mais fondo do teu ser. Non teñas medo do que Xesucristo poida dicirche ou pedir, pois será todo para o teu ben e nada que non poidas facer.
Se tes problemas de entendemento con el, fálalle unha vez desde a sinxeleza e a sinceridade, xa sabes que falando enténdese a xente.
Desde aquí tamén vos pido oracións polos nenos que celebran a Primeira Comuñón. Tamén polos seus pais e irmáns. Rezade para que neste día poidan atoparse con Xesucristo e non se quede todo en superficial capa de verniz que só brille ese día. Estes nenos non o van a ter doado. Lamento ser pesimista, pero non o van a ter fácil. Xa sei que me dirán que non lles vai faltar a axuda de Deus, pero tamén é verdade que a axuda de Deus adoita vir por medio das persoas que están ao noso carón: familia, profesores, amigos, veciños… Deus non falla, pero os seus mediadores si que podemos fallar.
Categorías DioceseEtiquetas CorpusDeixa un comentario
1 2 … 6 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


document_lang: gl

langs: gl gl gl gl ca gl en gl pt gl gl gl gl gl gl gl gl gl gl gl it nl gl gl es es gl gl pt es pt gl gl gl gl gl gl gl gl gl gl es it nl gl gl es gl gl gl gl it nl gl gl gl gl gl gl es es pt gl gl gl es es pt en pt gl gl pt gl es es es es es gl en it nl gl gl gl gl gl gl gl gl gl gl gl gl gl gl es es it nl gl gl es gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Vida e actualidade da Diocese de Lugo
Primeiras impresións de Ana López Castaño sobre o seu novo destino como misioneira
Escribir sobre as primeiras impresións é algo que me impón respecto, porque con frecuencia adoitan ser distantes da realidade.
Así que tratarei de non xulgar nada do que vexo ata agora, pero si compartir un pouco da chegada a este marabilloso lugar.
A viaxe ata Patuka [Honduras] é unha aventura, por terra, aire e mar, aos poucos vas sentindo o calorciño desta terra, aromas novos, cores cun brillo especial, cheiros descoñecidos… E cando a barca xa se achega a Patuka pensas: por fin, cheguei ao meu novo fogar. E unha faise consciente do lonxe que está, e realmente é coma se entrases noutro mundo.
O primeiro que chama a atención é a beleza do lugar, porque sen ningunha dúbida este é un recuncho do mundo moi lindo. Considérome privilexiada de estar nunha casa desde a que se pode mirar o río Patuka e o mar Caribe, xa que esa vista xunto ao fresco da terraza, fai que sexa un lugar máxico. Deses lugares onde atopas paz, e sentes como a alma énchese de enerxía.
A xente é moi distinta, pero sen dúbida teño moito que aprender deles, desde o saúdo onde se achegan a un e aspírano, coma se ao respirar o teu aroma empezases a formar parte deles, pero é algo que non todo o mundo fai (entendo que implica certa confianza ou intimidade). Cando algunha das catequistas ou kuka nani (AVÓAS) fíxoo comigo, sentín un profundo respecto, á vez que sorpresa e unha chamada a que algo tan sinxelo como o saúdo aquí é distinto. Non sei se estarei equivocada, pero vexo xente moi autónoma, humildes, e que me transmiten unha gran sabedoría.
Categorías DioceseEtiquetas misioneirosDeixa un comentario
O misioneiro comboniano P. Ángel escribe desde Brasil
O P. Angel enviou unha carta desde Brasil á Delegación de Misións de Lugo sobre a nova parroquia na que está:
JOÃO PESSOA (PARAÍBA), BRASIL, A 23 DE XULLO DE 2015
[…] A nova parroquia está na periferia da capital do Estado de Paraíba, João Pessoa, en pleno nordeste brasileiro.
Como, en xeral todas estas periferias, énchense de xentes vindas, especialmente dos interiores, en busca de mellores condicións de vida e fuxindo das secas que acontecen no interior do nordeste. No litoral adoita chover bastante máis.
A nosa parroquia ten por patrono a S. Antonio, o santo máis popular en Brasil. Conta con cinco anos de vida como parroquia e está formada por unhas 10 comunidades, das cales, catro no interior, ou sexa, no campo, a uns 30 Kms.
As periferias das nosas cidades sofren un gran abandono por parte dos mandatarios (falta de asfalto, falta de centros de ensino á altura, o mesmo no campo da saúde). A nosa rúa, que ten a anchura dunha avenida non ten asfalto e en cada metro ten un bache.
O pobo nordestino ten moitos valores: hospitalidade, acollida, solidariedade, é moi relixioso, con multitude de igrexas, centros de culto e demais.
A parroquia organízase en comunidades, cos seus líderes, animadores, estruturas materiais, etc. Os fieis, en xeral, asumen os seus compromisos nas pastorais, movementos, etc. Cada comunidade ten o seu consello de comunidade e organízase en pastorais (familia, mocidade, dezmo, catequese…) e movementos (Lexión de María, ministros da comuñón, monagos, Terço rosario] dos homes…).
Para chegar ás comunidades do interior, pasamos por grandes extensións de monocultivos, concretamente, plantacións de piña e de cana de azucre. Para máis detalles, a piña desde que se planta ata que se recolle, pasan uns seis meses e a cana de azucre, se o tempo axuda, uns 8 meses.
Nesta periferia, os misioneiros combonianos, xa estamos na terceira parroquia, pois entregáronse á Igrexa Local, as dúas anteriores. Organizáronse en comunidades, en estruturas materiais e unha certa autonomía económica para que o sacerdote que asuma, poida levar unha vida digna e suficiente.
As vocacións para o clero secular están bastante ben e nuns anos poderán abastecerse (xa máis dun 80%). Do que talvez se carece é da falta de apertura á misión, tanto dentro do país, por exemplo, a Amazonia, como a apertura a África, por exemplo.
Pois nada máis por esta vez. Saúdos a todos os que levades adiante eses servizos contorna á Delegación, parroquias, grupos e demais.
Que O Señor Xesús, Misioneiro do Pai, acompáñenos e bendiga. Un abrazo.
Categorías DioceseEtiquetas misioneirosDeixa un comentario
Acto conmemorativo da declaración como Patrimonio Mundial concedido pola Unesco aos Camiños do Norte
29/07/2015 por A Nosa Voz
O mércores 29 de xullo en Mondoñedo ten lugar un acto oficial conmemorativo da declaración pola Unesco dos Camiños do Norte como Patrimonio da Humanidade.
Ás 12:15 h na Praza da Catedral estarán o Administrador diocesano de Mondoñedo-FerrolAntonio Rodríguez Basanta, o bispo de Lugo, Mons. Alfonso Carrasco Rouco, o presidente da Xunta, Alberto Núñez, a presidenta da Deputación, Elena Candia, entre outras personalidades.
Categorías Camiño de SantiagoEtiquetas Patrimonio de la HumanidadDeixa un comentario
Nomeamentos para delegacións e parroquias
21/07/201521/07/2015 por A Nosa Voz
No organigrama da Diocese, son nomeados delegados as seguintes persoas:
Delegado Episcopal de Ensino e Catequese:  Manuel Areán Fernández
Delegado Episcopal para o Clero: Miguel Asorey Otero
Delegado Episcopal de Pastoral da Saúde: Jorge Vázquez Freire, Capelán do HULA
Delegado de Pastoral Vocacional e Delegado Episcopal para a Vida Consagrada: Marcos Torres Gómez
Director do Secretariado para os Camiños de Santiago: Francisco Moreiras Calvo.
Nomeamentos para parroquias. Agosto
Xoán Carlos Rodríguez Paradela: Fonteita, Santiago; Furís, Santo Estevo; Miranda, Santiago; Mirandela, Santo André
Manuel Rodríguez Álvarez: Mera, San Pedro.
Ramón Álvarez Varela: Retorta, San Romao; Retorta, Santa Cruz; Vilamaior de Negral, San Lourenzo.
Jesús Enrique Fernández Fernández: Barreiros, San Cosme; Masoucos, Santiago.
Abel Quiroga Gallego: Monte, Santa María; Recesende, San Cibrao
Alejandro Pin Díaz: Barredo, San Xoán.
Nomeamentos para parroquias. Setembro
José Pérez Barreiro: Manduas, San Tirso
José Katanga: Negreiros, San Martiño.
Manuel Otero Méndez: Esporiz, San Miguel; Bidouredo, Santiago; Fente, San Martiño; Pedraza, Santa María
José Luis Vázquez Coego: Estación-Monforte, Sagrado Corazón; Ribas Altas, San Pedro; Valverde, San Pedro; Parte, Santa María; Chavaga, San Pedro; Reigada, San Salvador; Bascos, San Martiño; Canedo, San Juan; Óutara, Santa María.
Antón Negro Expósito: Pobra do Brollón, San Pedro; Abrence, San Xoán; Castroncelos, Santiago; Castrosante, Santa Mariña; Saa, Santa María
Alberto Riádigos García: Pobra, San Xiao; Escoureda, Santa María; Vilafiz, Santa María; Muro, San Xoán; Ronfe, San Pedro; Maceda, San Pedro; Bande, San Pedro; Paradela, San Fiz
Óscar González Murado: Santa Comba, San Pedro.
Miguel Ángel Fernández Vilariño: Pena, San Xoán
Categorías DioceseEtiquetas nomeamentosDeixa un comentario
Matrimonio e a unión de Cristo coa Igrexa
20/07/201520/07/2015 por A Nosa Voz
Oh Deus, que ao consagrar a unión conxugal lle deches un significado tan grande, que nela prefiguraches a unión de Cristo coa Igrexa. (Bendición Nupcial)
Todo sabemos que o verán é un momento propicio para a celebración de vodas. Porque nun dos acontecementos máis importantes na vida das persoas tamén se busca que o bo tempo acompañe.
É normal que se forme algo de “barullo” antes e despois da celebración do sacramento. A xente está nerviosa e eufórica polo que non sempre se consegue ver ou comprender por que estamos dentro dunha igrexa celebrando a unión matrimonial dun home e unha muller.
E o cura que fai ese día? Un servidor tenta rezar mentres contempla as caras de todos (xunto co fotógrafo, somos os únicos que estamos a mirar de fronte aos noivos e aos convidados). E o que máis motiva a miña oración é o fragmento dunha das bendicións nupciais que encabeza estas liñas.
Non é calquera tipo de unión ou contrato. É unha imaxe da unión de Cristo coa Igrexa. É unha unión ao estilo de como Deus fai as cousas: unha entrega total para que o outro o sexa todo, renunciar a todo para que ao outro non lle falte nada. Deus entrégase totalmente, até a vida do seu Fillo. Os esposos renuncian a todo e entrégano todo.
É evidente que non son tempos fáciles, que estamos demasiado afeitos a que as cousas sexan caducas. Pero o proxecto de entregarse totalmente por unha persoa no matrimonio cristián, ou pola Igrexa na vida sacerdotal, non deixa de ser apaixonante polo que ten de inmensa xenerosidade.
Non se entende a entrega sacerdotal sen a presenza do Deus na vida do sacerdote. Sería un absurdo. Supoño que tamén é moi complicada a vida matrimonial se Deus non está no medio dos esposos.
Deus fainos dóciles e humildes. Deus convídanos a ser xenerosos e a entregarnos a El. Esta é a única forma de entregarnos totalmente aos demais.
Hoxe preséntolle ao Señor a todas as parellas que este ano casan na nosa Diocese. Encomendádeas nas vosas oracións.
Miguel Ángel Álvarez Pérez
Párroco de San Froilán
Categorías OpiniónEtiquetas matrimonioDeixa un comentario
1 2 … 4 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


langs: gl gl gl gl ca gl en gl pt gl gl gl gl es it nl gl gl gl es es en es en it nl gl gl es gl gl gl gl gl it nl gl gl gl pt gl gl it nl gl gl es gl gl gl gl gl gl gl gl gl gl gl gl gl gl gl gl gl it nl gl gl es gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Vida e actualidade da Diocese de Lugo
Peregrinación interdiocesana ó Santuario do Faro
Juramento de Cargos en el Obispado
Mario Vázquez y David Varela juran sus cargos de Vicario General y Rector del Seminario ante los Evangelios y en presencia del Obispo, Mons. Alfonso Carrasco Rouco. El nuevo Secretario General, José Manuel Penela, al fondo, da fe del acto.
Novos cargos diocesanos e nomeamentos parroquiais
Mons. Alfonso Carrasco Rouco, Bispo de Lugo é consciente de que a actual situación da Igrexa Diocesana esixe unha renovación cada vez máis rápida de estruturas e de persoal para unha mellor atención pastoral na Diocese, onde os primeiros beneficiados serán fregueses e fieis de Lugo.
Pódese destacar por iso, en particular, a mocidade das persoas nomeadas para os cargos que agora apuntamos.
Categorías DioceseDeixa un comentario
637 persoas peregrinan a Lourdes
27/06/2013 por A Nosa Voz
A Hospitalidade Diocesana de Lourdes organiza entre os días 1 e 5 de xullo a peregrinación ao santuario francés, na que participan máis de 600 persoas de Viveiro; Chantada – Escairón – Monforte – Poboa de Brollón; A Fonsagrada; Sarria; Monterroso; Rábade e Silleda – Lalín. Serán 12 autobuses
Categorías DioceseEtiquetas peregrinaciónDeixa un comentario
Peregrinación da mocidade ao Faro
26/06/2013 por A Nosa Voz
Este ano son dous días, o primeiro o venres 28 en Chantada e seguinte día, o sábado 29 é a peregrinación.
O horario de todo o programado é o seguinte:
Venres 28 pola tarde
Ás 7: acollida no pavillón de Chantada.
De 7 a 8: distribución por grupos.
Ás 10: musical Todo va a cambiar
Ás 11:30: entra o Santísimo e oración.
Ás 10 e cuarto, exposición do tema: O sentido da túa vida e unha hora máis tarde, reunión por grupos.
Ás 12 será a saída en autobús para a explanada na que, media hora despois, comezará a peregrinación ao Faro.
Ás 2 chégase ao Faro e saúdase á Virxe.
Pola tarde, trala comida, ás 3 e media empeza a velada e acto seguido concerto, testemuño, confesións.
Ás 5 e media, tempo libre e prepárase a Misa, que será ás 6.
E o final está previsto para as 7 e media.
Categorías DioceseEtiquetas peregrinaciónDeixa un comentario
1 2 … 5 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


langs: gl gl gl gl ca gl en gl pt gl gl lt pt gl gl gl it nl gl gl gl es gl gl gl it nl gl gl es gl gl gl gl it nl gl gl es gl gl gl gl gl it nl gl gl es gl gl gl gl gl es gl gl eu gl gl en it nl gl gl es gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Decembro 2013 – A Nosa Voz
Vida e actualidade da Diocese de Lugo
Faleceu o cóengo D. Ubaldo Casanova
Despois dunha longa enfermidade, faleceu o día 29 de decembro D. Ubaldo Casanova Sánchez. Nacera na Parroquia de San Pedro de Rivas Altas o día 16 de maio de 1930. En 1942 ingresou no Seminario Menor de Lugo onde estudou Latín e Humanidades; en 1947 traslada a matrícula á Universidade Pontificia de Salamanca onde estuda Filosofía e Sagrada Teoloxía, obtendo a Lic. na devandita materia en xuño de 1956. Posteriormente, é ordenado sacerdote o día 8 de xullo de 1956 polo Dr. D. Miguel Nóvoa Fuente, Bispo Titular de Chytri e Auxiliar de Santiago de Compostela. O 18 de outubro do mesmo ano foi nomeado ecónomo da parroquia de Bolmente (Sober), cargo que desempeñou até setembro de 1970 para ser designado profesor e prefecto de disciplina no Seminario Menor. En outubro do ano 1961 o Bispo D. Antonio Ona de Echave destínao tamén como profesor do Seminario Maior impartindo alí Psicoloxía Experimental e Cosmología. En xuño de 1959 obtivo o grao de Doutor en Filosofía tamén na Pontificia de Salamanca.
Categorías DioceseEtiquetas necrolóxicaDeixa un comentario
Actividades de Cáritas Lugo para nenos e adolescentes
O Servizo de atención á infancia e mocidade de Cáritas, realiza unha actividade para adolescentes: Xornada de uso racional de novas tecnoloxías. É o día 28 de decembro no Centro de Servizos de Cáritas Diocesana de Lugo en Avda. das Américas n° 93-97 en horario de mañá.
Tamén hai unha celebración de Nadal, cunha festa o día 28 de decembro pola tarde no Colexio Divino Mestre.
Categorías DioceseEtiquetas cáritas LugoDeixa un comentario
Xornada formativa e festiva no Seminario o día 27
26/12/201327/12/2013 por A Nosa Voz
O Seminario acolle unha xornada formativa e festiva o día 27 de decembro.
O moderador é D. Fernando Herrera Casañé, Subdirector da Subcomisión Episcopal de Familia e Vida da Conferencia Episcopal Española. As súas conferencias levan por título: O plan de Deus: o matrimonio cristiá e A transmisión da fe en familia.
Categorías DioceseEtiquetas formaciónDeixa un comentario
Mañás de Nadal, organizadas pola asociación salesiana Ateibo
23/12/2013 por A Nosa Voz
Co nome Mañás de Nadal, a Asociación Xuvenil Ateibo organiza os días 23, 24, 26, 27, 30 e 31 de decembro, e os días 2 e 3 de xaneiro, actividades destinadas a nenos e nenas de Educación Infantil ata 6º de Educación Primaria incluídos, é dicir, de 3 -12 anos.
O horario das actividades é de 10 a 13:30h. Hai servizo de gardería antes da actividade de 9 a 10h, e servizo de gardería despois da actividade de 13:30 a 14h.
Os obxectivos son educar en valores a través do xogo, promover unhas vacacións activas axeitadas ás idades dos participantes, favorecer a creatividade, a participación e o traballo en equipo.
Categorías DioceseEtiquetas AteiboDeixa un comentario
Actividades de Cáritas na penúltima fin de semana de decembro
21/12/2013 por A Nosa Voz
LUGO  Tenda solidaria na praza Santo Domingo. Continúa aberta 3 semanas.
MEIRA  Taller de manualidades de arte navideño organizado pola Confraría Nosa Señora do Pedregal. Poñeranse a venta o día 22 de decembro na Feira de Meira. O que se recade donarase a Caritas parroquial.
MELIDE Mercado solidario en colaboración co Concello os días 21 e 22 de decembro
Entrega de xoguetes e alimentos os días 22 e 23 de decembro
Repartición de cesta especial de Nadal na Parroquia de S. Antonio de Padua de Monforte de Lemos.
OPERACIÓN QUILO. Recollida os días 21 e 22 de decembro.
Animación na Residencia de anciáns Virxe do Carme o 22 de decembro
Categorías DioceseEtiquetas cáritasDeixa un comentario
1 2 … 6 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


langs: gl gl gl gl ca gl en gl pt gl gl gl gl gl es es de gl pt gl fr es gl gl gl gl gl gl gl gl gl gl gl gl es en gl es es gl es gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en

text:
Vida e actualidade da Diocese de Lugo
Denominación social: DIOCESIS DE LUGO
Nomee Empresa: DIOCESIS DE LUGO
Domicilio social: Praza de Santa María, 1
O usuario que visite a páxina, única e exclusivamente, pode utilizar o material que apareza neste sitio web para o seu uso persoal e privado, quedando prohibido o seu uso con fins comerciais ou para incorrer en actividades ilícitas. Todos os dereitos derivados da propiedade intelectual están expresamente reservados por DIOCESIS DE LUGO
DIOCESIS DE LUGO velará polo cumprimento das anteriores condicións como pola debida utilización dos contidos presentados nas súas páxinas web, exercitando todas as accións civís e penais que lle correspondan no caso de infracción ou incumprimento destes dereitos por parte do usuario.
DIOCESIS DE LUGO comprométese a NON REMITIR COMUNICACIÓNS COMERCIAIS SEN IDENTIFICALAS COMO TALLES, conforme ao disposto na Lei 34/2002 de Servizos da Sociedade da Información e de comercio electrónico. A estes efectos non será considerado como comunicación comercial toda a información que se envíe aos clientes de, sempre que teña por finalidade o mantemento da relación contractual existente entre cliente e a empresa así como o desempeño das tarefas de información, formación e outras actividades propias do servizo que o cliente ten contratado coa empresa.
Uso da páxina web.
1.-DIOCESIS DE LUGO non se fai responsable do incumprimento de calquera norma aplicable en que poida incorrer o usuario no seu acceso ao sitio web deDIOCESIS DE LUGO e/ou no uso das informacións contidas no mesmo.
2.- A DIOCESIS DE LUGO non será responsable dos danos e prexuízos producidos ou que poidan producirse, calquera que sexa a súa natureza, que se deriven do uso da información, das materias contidas nesta páxina web e dos programas que incorpora.  Os enlaces (Links) e hipertexto que posibiliten, a través do sitio web DIOCESIS DE LUGO, acceder ao usuario a prestacións e servizos ofrecidos por terceiros, non pertencen nin se atopan baixo o control da empresa; devandita entidade non se fai responsable nin da información contida nos mesmos nin de calquera efectos que puidesen derivarse de devandita información.
3.-DIOCESIS DE LUGO non se fai responsable do uso ilexítimo que terceiras persoas poidan facer dos nomes de marca, nomes de produto, marcas comerciais que, non sendo propiedade de devandita entidade, aparezan na páxina web DIOCESIS DE LUGO. Tampouco se responsabiliza da integridade, veracidade e licitud do contido de enlaces ás páxinas web ás que poida accederse desde DIOCESIS DE LUGO.
4.-DIOCESIS DE LUGO. non se responsabiliza dos virus que teñan a súa orixe nunha transmisión telemática infiltrados por terceiras partes (por exemplo, os macros de procesadores de texto, os applets de Xava e os programas Active X), xerados coa finalidade de obter resultados negativos para un sistema informático.
5.- En definitiva, o Usuario é o único responsable do uso que realice dos servizos, contidos, enlaces (Links) e hipertexto incluídos no sitio web DIOCESIS DE LUGO.
2 comentarios en “Quen Somos”
29/06/2011 ás 7:04 p.m. | Responder
QUISIERAMOS QUE NOS MANTUVIERAN INFORMADOS DE LAS ACTIVIDADES RELIGIOSAS QUE SE REALIZAN EN LUGO, NO SABEMOS SI ESO ES POSIBLE. ESPERAMOS SU RESPUESTA.
29/06/2011 ás 11:35 p.m. | Responder
Si lo desea podemos añadirle a la lista de correos a la que mandamos semanalmente un resumen la actualidad de la Iglesia en Lugo y sus previsiones informativas, que se pueden consultar también en facebook y twiter, así como en diocesisdelugo.org. Un saludo
Deixa un comentario Cancelar a resposta
Recibir un email con cada novo artigo.
Este sitio emprega Akismet para reducir o spam. Aprende como se procesan os datos dos teus comentarios.
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude


langs: gl gl gl gl ca gl en gl pt gl gl gl gl gl gl gl pt es gl gl it nl gl gl gl gl gl en gl gl gl it nl gl gl gl gl gl gl gl gl gl gl gl gl gl gl gl gl it nl gl gl gl gl gl gl it nl gl gl gl gl gl en gl gl en gl gl gl gl it nl gl gl gl gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Setembro 2012 – A Nosa Voz
Vida e actualidade da Diocese de Lugo
Encontro anual dos Grupos de Oración e Amizade
Os Grupos de Oración e Amizade (G.O.A.) teñen o seu encontro anual ao comezo do curso, o día 2 de outubro ás 5 da tarde na Casa Diocesana.
Os actos son os seguintes:
“Os G.O.A. ante o Ano da Fe“,
charla impartida por D. Alfonso Vilariño
Café na mesma Casa Diocesana.
1 de outubro, Día do enfermo misioneiro
O próximo día 1 de outubro é a festividade de Sta. Teresita de Lisieux, copatrona das misións. Ese día celébrase o Día do Enfermo Misioneiro para lembrar aos misioneiros faltos de saúde e encomendar a todos os enfermos, que dalgunha maneira son misioneiros ao aceptar a Cruz de Cristo.
Este ano celébrase no Centro de San Vicente de Paul de Lugo, lugar onde conviven a enfermidade, a debilidade, a solidariedade, o amor aos pobres, a alegría e a esperanza. O Centro de San Vicente de Paul é unha residencia para diminuídos psíquicos, rexentada polas Fillas da Caridade. O seu lema é “amar a alguén non significa facer algo por el, senón axudalo a descubrir a beleza e a súa propia orixinalidade, a luz que esconde e o sentido da súa vida”.
A Eucaristía será o día 1 de outubro ás 18:00 h. Convídase a todos a unirse e participar na oración polos enfermos misioneiros.
Categorías DioceseDeixa un comentario
VI Festa da familia adoradora
28/09/201218/10/2012 por A Nosa Voz
O domingo, dia 30 do presente mes de setembro, terá lugar en Chantada a VI Festa da familia adoradora da nosa Diocese, co seguinte programa:
9:30 h Saída desde a praza da Mosquera, facendo paradas diante do edificio da Xunta e na praza Fonte dos Ranchos.
11.00 h Recepción de adoradores e bandeiras na igrexa antiga.
11.15 h Rezo de Laudes (Igrexa antiga)
11.45 h Procesión de Bandeiras cara ao templo parroquial novo.
12.00 h Santa Misa, na que se imporán distintivos de adorador Activo e Veterano a varios compoñentes da Sección de Chantada.
13.00 h Concerto ofrecido pola Coral Polifónica da localidade.
14.00 h Comida de confraternidade nun restaurante da localidade.
17.00 h Saída cara á parroquia de San Pedro de Líncora, coun templo situado na Ribeira Sacra, no que se venera á Santisima Virxe da Saúde. Aí rezarase o Santo Rosario e farase unha Ofrenda Floral á Nosa Señora, dando fin aos actos desta xornada.
O Consello Diocesano anima a participar nesta festa de irmandade a todos os adoradores/as de Lugo e das Seccións da Diocese. Unidos pola fe, os asistentes cultivarán a amizade e darán un novo impulso á Adoración Nocturna.
Como de costume, pódese convidar a familiares e amigos.
Categorías DioceseDeixa un comentario
Exposición – venda de material elaborado por presos
21/09/2012 por A Nosa Voz
Con motivo da celebración da Mercé, no local parroquial de San Froilán, Lugo, entre os días 21 e 23, hai unha exposición de cadros e obxectos de cerámica elaborados por internos dos cárceres de Bonxe e Monterroso. A pastoral penitenciaria organiza esta mostra para dar a coñecer o resultado dalgunha das actividades que se levan a cabo nas prisións da provincia e concienciar sobre a situación no medio penal.
Categorías DioceseDeixa un comentario
Apertura do curso académico no Seminario
21/09/201218/10/2012 por A Nosa Voz
O día 21 de setembro terá lugar a solemne apertura do curso académico no Seminario Diocesano de Lugo. Os actos comezan ás 5 da tarde na Capela Maior do Seminario coa Misa do Espírito Santo, presidida polo señor Bispo, D. Alfonso Carrasco Rouco.
E a partir das 6 da tarde, na Aula Magna, sucederanse os seguintes actos:
• Veni Creator Spiritus
• Lectura da Memoria do Curso 2011-2012 por parte do Secretario do Centro
• Lección inaugural Cristo na arte occidental a cargo de D. Anxo Barreiro Pardo, Lic. en Belas Artes
• Clausura con palabras do Sr. Bispo
Finalmente, no Comedor do Centro, haberá un brindis polo novo curso.
Categorías DioceseDeixa un comentario
1 2 3 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


langs: gl gl gl gl ca gl en gl pt gl gl it gl gl gl gl gl gl gl es gl it nl gl gl es gl gl it nl gl gl es gl gl gl gl gl it nl gl gl es gl gl en gl gl gl gl en it nl gl gl gl gl gl gl it nl gl gl es gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Vida e actualidade da Diocese de Lugo
Son da xeración de Verán Azul, que por certo volveron repoñer este ano. Como todo o mundo daquela época chorei coa morte de Chanquete. Pero moito máis triste pareceume o último capítulo, cando se van todos e Pancho queda no pobo e empeza a buscar novas amizades, mentres soa a canción do Dúo Dinámico “O final do verán”.
Terminan os meses máis esperados por todos. Un tempo cheo de oportunidades para experimentar vivencias coa familia, amigos e veciños. E empeza un tempo longo para facer do ordinario un lugar de encontro con Deus no traballo, na liturxia dominical, na catequese, nos grupos de oración e nas distintas actividades pastorais que se organizan nas parroquias e na Diocese.
Permítesenos un pouco de morriña polo final do verán, pero só un pouco… Porque por diante temos un mundo de oportunidades, un Deus que quere contar con nós para que sexamos os seus amigos e un tempo, tamén, moi propicio para a reflexión e a oración.
Comezamos aos poucos. Quedan as festas do 8 e o San Froilán. Nos santuarios do Cebreiro e O Faro aínda quedan días de festas grandes para celebrar a Natividade da Virxe María e o Santo Milagre (O Cebreiro). De San Froilán falaremos cando se achegue o seu día.
Aos que tivestes vacacións, e aos que non, encoméndovos ao Señor para que todos podamos seguir facendo xuntos o camiño da fe.
Miguel Ángel Álvarez, párroco de San Froilán
Ver o final do último capítulo de Verán Azul
Categorías OpiniónEtiquetas veránDeixa un comentario
Exposición sobre a romaría da Ermida
25/08/2014 por A Nosa Voz
Categorías LugoEtiquetas exposiciónDeixa un comentario
Segundas partes poden ser boas. Novidades bibliográficas
22/08/2014 por A Nosa Voz
Publicacións Diocese de Lugo vén de publicar Colección Diplomática II (857-1380) de Ventura Cañizares del Rey. A edición da obra corre a cargo de Óscar González Murado e Manuel Rodríguez Sánchez. Ventura Cañizares, párroco en Lalín e coengo en Lugo, deixou unha excelente colección manuscrita de centos de documentos transcritos.
Tras escribir hai uns anos Guía práctica de almas espirituales, Manuel López Paradela publica agora unha segunda parte, co subtítulo de “Mística” e cos seguintes capítulos: “Crecemento en perfección polas virtudes”, “Disposicións para vivir en santidade”, “A purificación espiritual”, “Medios de santificación”, “Diversos grados de oración”, “O Espírito Santo e os seus dons”, “Grandes devocións da piedade cristiá” e “As benaventuranzas”.
Outro autor que saca á luz unha segunda obra é David Corral. Tras facer un amplo estudio sobre a súa Parroquia natal (Trobo, terra e xente), presenta agora un novo libro sobre a Parroquia limítrofe de Gaibor, tamén preto de Lugo. Fala da súa historia, do seu patrimonio artístico e cultural, e conclúe cunha reflexión máis xeral sobre a Parroquia rural galega e os elementos que a configuran.
Categorías DioceseEtiquetas publicaciónDeixa un comentario
Mozos galegos acollen a peregrinos en Portomarín
21/08/2014 por A Nosa Voz
Durante a penúltima semana de agosto están en Portomarín un grupo de mozos que chegaron das diferentes dioceses galegas para dar unha acollida especial aos peregrinos que fan o Camiño de Santiago.
Cada día esperan ao principio da localidade e ofrecen un pouco de auga, conversa e oídos. Os peregrinos relatan un pouco da súa experiencia e son invitados a que se acheguen pola tarde á praza do pobo, onde se organiza un encontro musical.
Finaliza a tarde coa celebración da Eucaristía e unha bendición moi especial para cada peregrino.
Esta actividade organízana as delegacións diocesanas de xuventude de Galicia.
Categorías IgrexaEtiquetas peregrinaciónDeixa un comentario
Campamento infantil-xuvenil para lalinenses
19/08/2014 por A Nosa Voz
Entre os días 5 e 11 de agosto nenos e xoves da parroquia Santa María das Dores de Lalín (Diocese de Lugo) disfrutaron dun campamento en Porto do Son. Foi unha iniciativa do Grupo Xavier.
Categorías ParroquiasEtiquetas campamentoDeixa un comentario
1 2 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


langs: gl gl gl gl ca gl en gl pt gl gl gl gl gl gl gl it nl gl gl gl pt gl gl pt gl gl it nl gl gl es gl gl gl gl gl it nl gl gl es gl gl gl gl gl it nl gl gl gl gl gl gl gl it nl gl gl es gl gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
A Nosa Voz – Páxina 384 – Vida e actualidade da Diocese de Lugo
Celebración do Domingo de Ramos na cidade de Lugo
O Domingo de Ramos comezou no centro da cidade de Lugo pola mañá cunha multitudinaria bendición de ramos na praza de Santa María, a procesión da Entrada Triunfal de Xesús en Xerusalén e a Eucaristía.
Pola tarde, a Virxe das Dores (na imaxe) foi levada en andas por corenta confrades, ataviados cunha ampla túnica e capuz negros, e no peito o escudo co Corazón da Virxe das Dores bordado sobre branco, faixa vermella, luvas brancas e capa branca coa cruz dos Cabaleiros do Santo Sepulcro ó lado esquerdo.
Estivo acompañada pola Banda de Música de Guntín, que interpretou a súa saída a Marcha Procesional “Dolor, toma mi mano” composta para esta Virxe polo seu Director D. Manuel Yáñez. Seguindo a tradición da Semana Maior, un nutrido número de mulleres ataviadas con mantilla, escoltaron este Paso. Organiza esta procesión a Confraría do Desencravo do Señor e das Maiores Dores de María Santísima.
Nova superiora nas Agustinas Recoletas de Lugo
O día 24 de febreiro tivo lugar a elección de Priora  no mosteiro das Madres Agustinas Recoletas de Lugo, por cumprirse o tempo para o que fora elexida a anterior Priora.
Resultou elexida sor María Fernanda Climent Alarte, valenciana, que se incorporou ó mosteiro de Lugo hai tres anos, procedente do mosteiro de Serradilla de Cáceres.
Para o cargo de Vicepriora foi elexida sor María Elena Corbelle García, que era a actual Priora e que viña desempeñando este cargo desde facía varios trienios.
O mosteiro  das Madres Agustinas Recoletas de Lugo conta actualmente con doce  irmás, seis das cales incorporáronse a este mosteiro nos catro últimos anos.
Categorías LugoDeixa un comentario
Clausura de centenario nas Servas de Xesús
28/03/2012 por A Nosa Voz
O día 20 de marzo o bispo da Diocese, D. Alfonso Carrasco Rouco, clausurou, cunha Eucaristía celebrada no convento das Servas de Xesús, os actos celebrados con motivo do centenario da morte da fundadora das Servas de Xesús, Santa María Xosefa do Sagrado Corazón de Xesús.
O Papa concedera, con tal motivo, un Xubileo con indulxencia plenaria ós fieis que visitasen as igrexas ou oratorios da Congregación desde o 20 de marzo de 2011 ata a mesma data de 2012.
As Servas de Xesús chegaron a Lugo o 13 de abril de 1893, instalándose no número 43 da Ronda da Muralla desde  1914. Dedícanse, preferentemente, ó coidado dos enfermos no seu domicilio familiar durante a noite, prestando servizos de enfermería durante o día.
Categorías LugoDeixa un comentario
Celebración penitencial na Catedral de Lugo
28/03/2012 por A Nosa Voz
O 28 de marzo, o Bispo da Diocese, Mons. Alfonso Carrasco, preside unha celebración penitencial na Catedral ás 19 h.
A Coresma é un tempo de renovación bautismal e penitencial. Entre as iniciativas e prácticas coresmais sobresae a penitencia como celebración da misericordia infinita de Deus.
O camiño da conversión, seguimento e renovación na fe é persoal pero tamén comunitario. Por iso, convídase a todos os fieis a participar nesta celebración do sacramento da confesión.
Categorías DioceseDeixa un comentario
O señor Bispo administra a Unción de Enfermos en Monterroso
23/03/2012 por A Nosa Voz
O pasado día 21 de marzo, o señor Bispo, D. Alfonso Carrasco Rouco administrou a Unción de Enfermos na igrexa de Monterroso.
No templo desa vila asistiron unhas corenta persoas. O conxunto da colecta destinouse ao Comedor “San Froilán” de Lugo.
Categorías BispoDeixa un comentario
← Anterior 1 … 383 384 385 … 423 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


langs: gl gl gl gl ca gl en gl pt gl gl gl gl gl gl gl en it nl gl gl gl gl gl ca gl gl gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Encontro Mundial das Familias – A Nosa Voz
Vida e actualidade da Diocese de Lugo
Do 21 ao 28 de agosto, a Delegación de Pastoral Familiar da Diocese de Lugo, xunto coas Delegacións de Apostolado Segrar e Pastoral Familiar da Arquidiocese de Santiago organizan a asistencia ao Encontro Mundial das Familias 2018 en Dublín.
Os días previos ao Encontro aprovéitanse para coñecer Limerick e Kilkenny. Ademais, a véspera do regreso visitarase Irlanda do Norte (Belfast). Entre os días 24 e 26 de agosto, particípase no Encontro Mundial das Familias.
[Última das catequeses preparatorias]
«Eu son o teu Pai!»
Nosa Señora dos Ollos Grandes, patroa de Lugo
Deixa un comentario Cancelar a resposta
Recibir un email cos seguintes comentarios dese artigo.
Recibir un email con cada novo artigo.
Este sitio emprega Akismet para reducir o spam. Aprende como se procesan os datos dos teus comentarios.
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


langs: gl gl gl gl ca gl en gl pt gl gl gl gl gl gl gl gl gl gl gl gl gl gl it nl gl gl gl gl gl gl gl gl gl gl gl gl es it nl gl gl es gl gl gl gl gl gl gl it nl gl gl gl gl gl gl gl gl gl gl gl gl it gl en it nl gl gl es gl gl gl gl gl it nl gl gl es gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Xaneiro 2014 – A Nosa Voz
Vida e actualidade da Diocese de Lugo
A imaxe peregrina da Virxe dos Ollos Grandes en San Lourenzo de Albeiros
Do 2 ao 9 de febreiro a parroquia de San Lourenzo de Albeiros acolle a imaxe peregrina da Virxe dos Ollos Grandes. Os actos desta semana mariana son:
Domingo 2 ás 11,45h acóllese a imaxe peregrina. Misa dos nenos.
Luns 3: María, a nosa Nai. Testemuño mariano, con D. Luciano Armas (párroco da Nova), ás 7,30 da tarde.
Martes 4: María, construtora de comunidade. Película de vídeo: A nosa Diocese, con D. Miguel Álvarez (párroco de S. Froilán), ás 7,30 da tarde.
Mércores 5: María, amiga e modelo de mocidade. Celebración da Palabra cos mozos. Coa Delegación de Mocidade. 8 da tarde
Xoves 6: María, velaquí ao teu Fillo. Exposición do Santísimo. 7,30 da tarde
Venres 7: María, amiga e modelo de mocidade. Celebración da Palabra cos mozos e seminaristas maiores. 8 da tarde
Sábado 8: Procesión de Candeas e Rosario fóra do templo. Ás 7,30 da tarde.
Domingo 9: Despedida da imaxe na Misa de 11,45 e 12,30.
Categorías ParroquiasEtiquetas Virxe dos Ollos GrandesDeixa un comentario
Miguel Ángel Álvarez: Os sacramentos, algo máis que un acto social
31/01/2014 por A Nosa Voz
Falar de sacramentos non é algo estraño na maioría da poboación. Así, dicimos: “O domingo é o bautizo do meu sobriño”, “este ano teño dúas vodas”, “o domingo teñen os nenos catequese de Primeira Comuñón”, “pasadomañá son as confirmacións”, ou “o día da miña voda”…
Son expresións que se oen a calquera hora, e que reflicten como os sacramentos están presentes na vida das persoas e da sociedade, e, tamén, como condicionan aos “convidados” a estas celebracións.
Pero, a abundancia non é sinónimo de calidade, nin de que esteamos a facer ben as cousas. Por iso, a miúdo, os sacramentos quedan reducidos só a un acontecemento social.
Vaiamos, un día máis, ás palabras do Papa na encíclica Lumen Fidei, que nos di no número 40: “O espertar da fe pasa polo espertar dun novo sentido sacramental da vida do home e da existencia cristiá, no que o visible e material está aberto ao misterio do eterno”.
Dicimos ás veces que o urxente non é sempre o importante, pero neste caso, é urxente tomarse en serio o importante. E importante é a vida sacramental dos cristiáns.
Os sacramentos son para transformar nosa “vida vella” nunha “vida nova”. Posiblemente esteamos durmidos e por iso necesitamos espertar a un novo sentido sacramental da nosa existencia.
Sen este espertar, seguiremos facendo festa cada vez que celebramos un sacramento, pero, sen dúbida, non estaremos a aproveitar todos os beneficios que o Señor trata de darnos a través destas accións salvíficas.
Miguel Ángel Álvarez Pérez, Párroco de San Froilán – Lugo
Categorías OpiniónEtiquetas sacramentosDeixa un comentario
Xornada para a Vida Consagrada
30/01/2014 por A Nosa Voz
Eucaristía na Catedral de Lugo o 1 de febreiro ás 17h.
Esta xornada ten como obxectivos dar grazas a Deus polo don da vida consagrada á Igrexa e á humanidade; promover o seu coñecemento e estima entre o Pobo de Deus; convidar a cantos dedicaron totalmente a súa vida á causa do Evanxeo a celebrar as marabillas que o Señor realiza nas súas vidas.
Ese día agradécese a Deus polas ordes e Institutos relixiosos dedicados á contemplación ou ás obras de apostolado, polas Sociedades de vida apostólica, polos Institutos seculares, pola Orde das virxes, polas novas formas de vida consagrada.
Lema: A alegría do Evanxeo na vida consagrada.
A alegría na vida consagrada procede da fe, que á súa vez provén da acollida da Palabra de Deus.
Categorías DioceseEtiquetas Vida ConsagradaDeixa un comentario
Curso de monitor na Fundación O Noso Lar
30/01/2014 por A Nosa Voz
A Escola Rural de Tempo Libre organiza un curso de Monitor de tempo libre para 20-25 persoas.
– Lugar: Fundación O Noso Lar – San Román de Lousada – Samos
– Reserva de praza: por rigorosa orde de inscrición.
– Prezo: 209 €. Posibilidade de pagamento en dous prazos.
+info: 982.80.41.49 (en horario de oficina)
– Duración: 200 horas repartidas nos seguintes días:
FEBREIRO: 1, 2, 8, 9, 15 e 16.
MARZO: 1, 2, 3, 4, 8, 9, 15 e 16.
ABRIL: 5, 12, 13, 14, 15 e 16.
Categorías ParroquiasEtiquetas formaciónDeixa un comentario
Colexios relixiosos de Lugo celebran o Día da Paz
30/01/2014 por A Nosa Voz
O 30 de xaneiro todos os colexios relixiosos de Lugo celebran o Día da Paz cunha marcha pola Muralla de 650 persoas baixo o lema: vive, contaxia e sementa a Paz.
Cada colexio escolleu unha persoa ou grupo de persoas dun continente que dalgunha maneira contribúe a consecución da paz e/ou prestou axuda as vítimas da violencia. Elaboraron un dorsal coa personaxe ou grupo que vai representar.
A hora de saída é as 12:00h. no atrio da Catedral e conclúese coa lectura dun manifesto elaborado polos alumnos/as dos colexios.
Categorías DioceseEtiquetas pazDeixa un comentario
1 2 … 5 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


langs: gl gl gl gl ca gl en gl pt gl gl it es es gl es es es es es es es gl it nl gl gl es gl gl gl gl gl it nl gl gl es gl gl gl gl gl gl it nl gl gl es gl gl gl gl gl gl gl gl gl gl gl gl gl es es it nl gl gl es gl gl gl gl it nl gl gl es gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Vida e actualidade da Diocese de Lugo
RASTRILLO BENÉFICO. PARROQUIA DE LA MILAGROSA
Necesidades y obra social de la parroquia de La Milagrosa
La parroquia de la Milagrosa organiza un rastrillo benéfico que se realizará desde el día 28 de agosto y que permanecerá abierto hasta el día 7 de septiembre, de 11:30 a 13:00 y de 17:30 a 20:30; bajo el lema:“Compartir fainos medrar”
Con esta acción la parroquia de La Milagrosa se marca varios objetivos:
Recaudar fondos. Durante todo el año desde la parroquia de La Milagrosa se atienden alrededor de quinientas personas, que regularmente se acercan a la parroquia solicitando nuestra ayuda. Estas peticiones continúan en aumento, tanto por el incremento del número de personas que siguen acercándose a la parroquia en busca de ayuda; como por el inicio del año escolar que ha agravado la situación de muchas familias del barrio de La Milagrosa.
Promover comportamientos solidarios. Ser conscientes de las necesidades del prójimo y de la comunidad, desarrollando acciones que persigan un reparto más justo y equilibrado de los recursos presentes en nuestra sociedad; compartiendo lo que tenemos y ofreciendo nuestras cualidades y aptitudes a fines sociales.
Concienciar. Resaltar la importancia de la colaboración parroquial para afrontar las carencias que se presentan en nuestro entorno; al mismo tiempo que comunicamos y difundimos la actividad que se viene realizando desde la parroquia en defensa y amparo de las personas que sufren situaciones de necesidad.
Desde la parroquia de La Milagrosa hacemos constantes llamamientos a la colaboración de las instituciones y entidades, tanto del barrio como de la ciudad, de igual modo que invitamos a todas las personas a cooperar con acciones y actividades encaminadas a mejorar la situación existente en nuestra comunidad.
Adjuntamos un resumen de la actividad y gastos realizados hasta el 19 de agosto.
22/08/2015 por A Nosa Voz
O pasado 22 de xuño o Parlamento galego aprobou, por unanimidade, unha lei de dereitos e garantías dos enfermos terminais. Unha lei que, por afectar o valor da vida humana é de singular importancia. E que precisamente por tratarse dunha esixencia ética respecto da forma de morrer, é un signo privilexiado dos valores e do dereitos socio-políticos da persoa. A metodoloxía coherente para expor os problemas éticos do morrer é a que se fundamenta no valor da vida humana, valor que ás veces se atopa en conflito con outro valor, en concreto o valor de morrer dignamente. Cando esas situacións conflitivas non existen, ningunha ética razoable atopará dificultades en manter e defender o valor da vida humana no paciente (próximo ou non ao desenlace final). As preocupacións xorden cando existe un conflito entre o valor da vida e outras realidades que tamén se xulgan como valores.
Os tratamentos paliativos cando xa se achega o final, poñen en xogo moitos valores éticos que convidan á reflexión e á procura da verdade, máis aló do simplismo e do relativismo dominante. Fronte ao valor da vida humana do paciente próximo ao desenlace final (ben sexa por vellez ou por enfermidade) soamente pode constituírse en auténtico conflito ético o valor do morrer con dignidade.
Categorías OpiniónEtiquetas morteDeixa un comentario
Deza programa varias peregrinacións
21/08/201521/08/2015 por A Nosa Voz
Os fregueses da parroquia de Santa María de Vilariño (Agolada) iniciarán o día 23 ás 8.30 h unha peregrinación coa imaxe da Virxe, que recibirá o saúdo das imaxes das parroquias (Cadrón, Cancelas, Cangas, Erbo, Palmou) que hai no percorrido de 14 quilómetros ata Santa María de Bermés (Lalín). Un grupo de músicos acompaña aos fieis.
No momento da chegada a Bermés (cara ao mediodía) saúdanse ambas virxes e despois celébrase Misa solemne. A virxe de Vilariño permanecerá en Bermés cinco domingos, nos que hai Misa ás 18 horas.
Trátase dunha rogativa coñecida como “o clamor”, que deixara de facerse nas dúas últimas décadas e agora recupérase esta tradición que vén de hai sete séculos.
O domingo 30 O Corpiño celebra o Día da Familia e no santuario confluirán tres peregrinacións que parten da praza da igrexa de cadanseu lugar: de Lalín ás 7:30h, de Vila de Cruces e Silleda ás 9h.
Categorías DioceseEtiquetas peregrinaciónDeixa un comentario
A porta norte da Catedral
21/08/201504/05/2016 por A Nosa Voz
Pasando hai uns días diante da Porta Norte, a Porta Románica, estaba un guía lucense explicándolles a uns visitantes a última Cea do pinxante a partir da novela de Dan Brown, O código Da Vinci. A min chamoume a atención por dúas razóns:
a) O propio Dan Brown recoñece que é unha obra de FICCIÓN, unha novela e, polo tanto, non é unha obra científica.
b) É de supoñer que os guías non son axentes comerciais de Dan Brown nin tampouco da editorial que o publica.
Este comentario sobre a Porta Románica non vai ser de tipo arquitectónico, nin escultórico – artístico, nin teolóxico, nin histórico… simplemente pretende ser un comentario socio-relixioso-político dentro dos límites deste breve artigo.
A Porta Norte é a da entrada máis frecuente do bispo da diocese e dos lucenses que o desexemos. Ao franquear esta porta recíbense varias leccións de comportamento social e de vida, das que vou salientar tres que me parecen suficientemente claras:
1ª. Todas as persoas sen distinción temos que render contas das nosas actuacións, das que imos ser examinadas porque hai un só Señor. A presenza do Pantocrátor lémbralle ó bispo e a todos os que por aí entremos que debemos obedecer e servir ao Señor. Cristo será o xuíz do seu e do noso comportamento e, por tanto, non podemos comportarnos coma os poderosos deste mundo (ver Lc. 22, 24-27).
2ª. O pinxante coa representación da última Cea dinos que todos somos iguais e que a ninguén lle debe faltar o sustento na súa mesa, por tanto, os Bens da Creación teñen que chegar a todos. Non é xusto que uns pasen fame e outros tiren comida como lembra a parábola do rico Epulón e o pobre Lázaro (Lc. 16, 19-31). Isto supón unha chamada permanente a vivir a solidariedade na sociedade, pois se non se vive así non se come propiamente a Cea do Señor (1ª Cor. 11, 17ss).
3ª. A entrada pola Porta Norte supón baixar 10 escalóns (1+4+5) como camiño para ser un pobo de iguais. A solidariedade vívese abaixándose a onde están os últimos e compartindo con eles a vida e a súa loita. Este descenso convértese nun chamamento a practicar a virtude da humildade, como di Xesús: «Non vos deixedes chamar Mestre… Pai.. . Señor…. pois todo o que se humilla será enxalzado e o que se enxalza será humillado» (Mt. 23, 8-12). Tamén o exemplo de Xesús no lavatorio dos pés aos seus discípulos (Xn. 13, 1-15)
En clave relixiosa esta porta ensínanos e comprométenos para que a Igrexa católica sexa o que o seu nome indica, unha asemblea universal, na que todos somos fillos dun mesmo Deus Pai e irmáns no Irmán Maior, Xesucristo, e alentados polo mesmo Espírito.
Ensínanos que os pobres teñen que ser os preferidos na nosa vida persoal e comunitaria e os camiños para facer isto realidade están claramente expresados.
En clave política estas tres leccións son fundamentais para a construción dunha sociedade xusta, igualitaria e solidaria, na que se entenda que a autoridade ten que ser un verdadeiro servizo público ao ben común. Nestas leccións exprésase un bo alicerce no que asentar unha sociedade verdadeiramente democrática, na que o pobo sexa o protagonista da historia, a fin de que a democracia sexa «o goberno do pobo, polo pobo e para o pobo». As estruturas sociais teñen que estar ao servizo das persoas e especialmente dos últimos. Unha sociedade democrática que se prece non pode ter marxinados, excluídos, oprimidos…, pois isto nega a democracia para todos.
Delegado Episcopal de Cáritas
Categorías OpiniónEtiquetas Catedral1 comentario
Celebracións no arciprestado de Quiroga
18/08/2015 por A Nosa Voz
O día 18 de agosto ás 13:30 h no comezo da Misa solemne en honra á Virxe do Carme, terá lugar a bendición da nova tribuna da igrexa de Santa María de Folgoso. Ata os anos 1960 o templo contaba con tribuna, que agora se recupera, tras unhas obras sufragadas na súa totalidade pola comunidade parroquial.
O día 23 ás 12:30 h, con motivo da presentación do novo relicario de San Bartolomeu, actuará na igrexa parroquial de Hospital o grupo Val das Mouras, que interpretará cancións baseadas en poemas de Follas Novas, de Rosalía de Castro.
Categorías ParroquiasEtiquetas celebraciónDeixa un comentario
1 2 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


langs: gl gl gl gl ca gl en gl pt gl gl gl gl gl gl gl gl gl it nl gl gl es gl es gl gl gl gl gl gl gl gl gl gl gl gl es it nl gl gl gl gl gl gl gl gl gl gl gl gl gl gl gl gl gl it nl gl gl es es gl gl it nl gl gl gl gl gl gl gl gl gl gl gl gl gl gl en it nl gl gl es gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Vida e actualidade da Diocese de Lugo
Sementeira no horto solidario de San Antonio de Padua
Foto tomada un ano anterior
O sábado, 30 de abril, comeza a sementeira na horta solidaria da parroquia de San Antonio. Nas terras da zona de Saamasas que os veciños cederon para o cultivo.
Cáritas parroquial de San Antonio de Padua (Lugo) conta co proxecto “Horta Solidaria”. Esta iniciativa, que xorde dos propios fregueses da parroquia, intenta paliar as situacións de pobreza que afectan ao barrio ao mesmo tempo que se busca crear un clima de fraternidade e de caridade entre os membros da comunidade parroquial.
A parroquia agradece especialmente a súa colaboración a Gandería Cambra de San Xoán do Campo e a Servizos e maquinaria agrícola Moure de Portomarín, porque, ano tras ano, de forma altruísta doan uns o abono e os outros o transporte.
Categorías Cáritas, ParroquiasEtiquetas horta solidariaDeixa un comentario
ANTE OS ACORDOS SOBRE “ACONFESIONALIDADE” ADOPTADOS POLA CORPORACIÓN MUNICIPAL DE LALÍN
Recentes acordos adoptados pola Corporación municipal de Lalín puxeron en cuestión a lexitimidade das súas relacións tradicionais coa Igrexa católica en nome da “aconfesionalidade” do Estado, tal como a entenden algúns grupos ou partidos políticos.
Esta toma de posición non se refire só á  participación nalgúns actos ou iniciativas concretas, senón que determina radicalmente a relación entre as nosas institucións políticas e a vida da nosa sociedade, da que forma parte e é tamén expresión a Igrexa.
É esta unha cuestión importante para os fieis cristiáns, para as parroquias de Lalín, e para todos os que vivimos nunha sociedade democrática.
A “aconfesionalidade” ou “laicidade” do Estado significa que este, nos seus responsables e institucións, non fai propia ningunha relixión ou ideoloxía nin, por tanto, as impón aos seus cidadáns; ao contrario, respecta as diferentes conviccións existentes na sociedade, e colabora con elas na promoción do ben común.
Isto está ben expresado no art. 16 da nosa Constitución, que defende a liberdade de todos afirmando a non confesionalidade do Estado e, igualmente, comprende o valor da relación cunha parte tan significativa na nosa sociedade como é a Igrexa católica (art. 16 §3).
Recoñecer a presenza da Igrexa e dos cristiáns nos diferentes ámbitos da vida da sociedade non é outorgarlle privilexio algún. É o xusto nun Estado chamado a defender a liberdade e os dereitos de todos.
É contrario á Constitución e á democracia menoscabar estes dereitos por tratarse de cristiáns. Do mesmo xeito, é claramente contrario ás liberdades constitucionais que o Estado tente expulsar do ámbito público á Igrexa.
As relacións do Concello e as diferentes parroquias católicas sitúanse desde hai moitos anos neste marco constitucional. Recoñécese así o significado das parroquias na nosa terra: non só as festas, toponimia, patrimonio cultural e artístico, senón, e sobre todo, lugares onde se viven moitos dos valores morais que conformaron a historia e a cultura do pobo galego. Respectalas e valoralas como expresión importante do pobo é propio da responsabilidade política.
Por todo iso, non hai razón algunha para discriminar iniciativas parroquiais soamente polo feito de ser cristiás. Tampouco para eliminar outras expresións públicas da presenza dos cristiáns na tradición e a vida da nosa sociedade.
Non pode invocarse a “aconfesionalidade” das nosas institucións políticas para pretender expulsar do público ás institucións relixiosas. Así  córrese o risco de que un san concepto de “aconfesionalidade” se converta nunha especie de relixión de Estado, é dicir, nun ateísmo máis ou menos abertamente declarado. Por iso, non é de razón que aqueles que están destinados a garantir o respecto e a promoción do seu pobo tenten destruír as expresións das conviccións máis fondas dos cidadáns.
A Igrexa non busca privilexios. Cumpre coas súas obrigacións fiscais e de cidadanía.  E desexa colaborar coas institucións políticas -en particular co Concello- en liberdade e cordialidade, para o ben, neste caso, do pobo de Lalín.
Cremos que deste xeito defendemos a liberdade de todos e a “aconfesionalidade” auténtica das institucións do noso Estado democrático.
Lugo, 29 de abril de2016
Categorías DioceseDeixa un comentario
II Concurso de Poesía Eucarística
28/04/2016 por A Nosa Voz
O 5 de maio finaliza o prazo para presentar as obras ao II Certame Literario de Poesía Eucarística que convoca o Centro Eucarístico Lucense.
Pódense presentar escritos poéticos que constitúan un único poema ou varios cunha extensión máxima de 300 versos, en castelán ou en galego.
As obras poderanse entregar en persoa ou enviarse por correo ao Centro Eucarístico Lucense, Praza de Santa María 1, 27001 Lugo.
Categoría adultos (maiores de 18 anos).
1º Premio: 600 € e a publicación da obra
2º Premio: 350 € e a publicación da obra
En cada unha das outras dúas categorías, xuvenil (ata 18 anos) e infantil (ata 15 anos).
1º Premio: 350 € en material escolar ou libros e a publicación da obra
2º Premio: 250 € en material escolar ou libros e a publicación da obra
O Centro Eucarístico Lucense tamén convocou un Concurso de fotografía
Categorías DioceseEtiquetas concursoDeixa un comentario
Concerto benéfico de Noemí Mazoy
27/04/201602/05/2016 por A Nosa Voz
O sábado 30 de abril na igrexa San Antonio de Padua (Lugo) ás 20:30h a soprano Noemí Mazoy deu un concerto, no que estivo acompañada por Valery Zviarzhevich ao acordeonista, Paula Rancaño ao violonchelo, Saúl Mazoy á percusión e Gerardo Castedo á guitarra. Tratábase dun concerto solidario, pois estivo organizado pola Pastoral Penal da Diocese e a Asociación Concepción Arenal, que preparan unha nova casa de acollida para presos en situación de permiso, excarcelados e para as familias que os visitan na prisión.
Categorías IgrexaEtiquetas concerto, Pastoral penalDeixa un comentario
Ninguén sen traballo e sen nai. Día do traballo, día da nai, mes das flores
27/04/2016 por A Nosa Voz
Este domingo celebramos o VI domingo de Pascua, pero tamén o día do traballo por ser o 1 de maio; e o día da nai porque é o primeiro domingo deste mes.
Cristo fai novas todas as cousas, por iso a Igrexa “bautiza” o día de traballo coa memoria de San Xosé obreiro, o carpinteiro de Nazaret. Xosé axudou á Virxe María a criar e educar a Xesús, coma se fose o seu auténtico pai. A Igrexa dedica a María o mes de maio ou mes das flores, por iso en España celebramos o primeiro domingo deste mes o día da nai.
Ninguén sen traballo e sen nai. O traballo é necesario para vivir dignamente e para axudar á estabilidade das relacións familiares. Ademais, traballo, polo menos para os crentes, é tamén ocasión para colaborar coa obra creadora de Deus.
O papa Francisco na exhortación apostólica Amoris Laetitia, denuncia a ausencia de traballo, ou a indignidade de moitos empregos, que ás veces causan feridas dolorosas no seo das familias.
Ter un traballo que permita vivir dignamente é unha das principais preocupacións dos españois. Os gobernos de todas as administracións falan continuamente de políticas de emprego. Quizais non estaba de máis que todos lembrásemos aquel primeiro de maio da historia, cando, despois de moito esforzo, conseguiuse a xornada laboral de 8 horas e o poder descansar outras 8, aínda que se lles quedou polo camiño unha última reivindicación tamén fundamental: 8 horas de “cultivo persoal” que non conseguiron sacar a adiante polos intereses pouco xenerosos dalgúns. Na miña opinión, aínda estamos suspensos en todo o que implica este “cultivo persoal” que reclamaban os nosos antepasados non tan afastados: formación humana e profesional antes, durante e despois da nosa época de traballadores.
E ninguén sen nai. Isto xa non depende de nós. A chamada “lei de vida” ten o seu ritmo. Pero, sexan como sexan as cousas, sempre vai haber unha nai que nunca vai fallar: María, a nai de Xesús. El mesmo entregóunola a todos, cando lle dixo a Xoán, que estaba aos pés da cruz: “aí tes á túa nai” (Xn 19, 26-27). Di tamén o texto evanxélico que “desde aquel día o discípulo recibiuna na súa casa”.
Tamén na Amoris Laetitia o Papa alza a voz en favor de tantos nenos que son privados das súas nais, inxusta e innecesariamente, en procesos violentos ocasionados por guerras e outros intereses. Tampouco se esquece o Papa dos nenos aos que non se lles deixa nacer nin das nais que teñen que abortar inducidas por terceiros ou porque ninguén lles brinda a axuda material e emocional que necesitan para seguir adiante co embarazo.
Hoxe poño nas mans de María a todas as mulleres que exercen a súa maternidade de distintas formas, a todos os fillos que necesitamos o amor e coidado dunha nai, a todas as nais que están soas e a todas as persoas que foron arrebatadas das mans das súas nais. Que ela, a Nai de Deus, interceda por todos.
Baixo o patrocinio de San Xosé Obreiro poño a todos os traballadores, aos empresarios, aos sindicatos, aos autónomos, aos que non teñen traballo ou teñen que traballar en condicións precarias. Que o carpinteiro de Nazaret interceda para que todos teñamos un traballo que nos permita vivir dignamente e fáganos experimentar a graza de ser colaboradores de Deus no “coidado da casa común” (Laudato Si).
Categorías OpiniónEtiquetas nai, traballoDeixa un comentario
1 2 … 6 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


langs: gl gl gl gl ca gl en gl pt gl gl it es es en es es es es es it nl gl gl es gl es gl it nl gl gl es es es it nl gl gl gl gl gl gl gl gl gl it nl gl gl gl gl gl gl es gl gl gl it nl gl gl es gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Vida e actualidade da Diocese de Lugo
Rastrillo benéfico en A Milagrosa
La comunidad cristiana parroquial de la Milagrosa organiza, por iniciativa de un grupo de personas voluntarias, un rastrillo benéfico del 24 de agosto al 02 de septiembre de 2012. El objetivo principal de esta actividad es recaudar fondos para ayudar a personas con pocos recursos que viven en nuestro barrio, que en este tiempo de crisis son más numerosas.
El rastrillo consiste fundamentalmente en ofrecer distintos productos que luego se venden para afrontar con lo recaudado distintas necesidades, sobre todo en el mes de septiembre, cuando las peticiones de ayuda escolar aumentan en esta parroquia.
El párroco, José Antonio Ferreiro y demás miembros de la comunidad paroquial piden  la colaboración de todos, puesto que dentro de las posibilidades  de cada uno, tratando de ayudar a todos los que llaman a las puertas de la iglesia, sabedores de que solo con la colaboración de todos es posible mejorar la vida de los que en este momento puedan tener más problemas.
Esta colaboración se puede realizar de muchas maneras. En primer lugar, dando a conocer la actividad del rastrillo, donando productos, aportando algún tipo de ayuda económica, o simplemente manteniendo el corazón abierto a la solidaridad.
Las personas que se encargan de organizar y realizar el rastrillo son voluntarios que generosamente ofrecen su tiempo y su trabajo, por ello nuestro agradecimiento.
Presentación do libro “os nosos devanceiros” na Deputación
18/08/2012 por José Manuel
O presidente do Centro gallego de Barcelona, Manuel Carrete, presentou xunto co párroco de O Courel y Quiroga, Xesús Río, o libro ‘Os nosos devanceiros: Quiroga, Ribas do Sil e O Courel’, con 160 páxinas de fotografías en branco negro sobre a vida diaria na montaña lucense, recopiladas por emigrantes desa zona da diocese de Lugo. O acto tivo lugar na Deputación de Lugo. Carrete tivo un agradecemento especial ó bispo, Mons. Alfonso Carraso, que os acompañou en Barcelona en diversas celebracións, nas que estiveron presentes máis de 1000 persoas na celebración da Eucaristía.
Categorías DioceseEtiquetas emigración, fotos, iglesia, Jesús Río, libro, sacerdote1 comentario
El obispo de Lugo recibe en la Catedral a los jóvenes de Derecho a Vivir
10/08/2012 por José Manuel
Categorías Bispo, DioceseDeixa un comentario
Reinauguración da igrexa de Santa Mª do Castro, Cervantes
02/08/2012 por A Nosa Voz
Concluídas as obras de restauración do templo de Santa María do Castro (Cervantes), o sábado 4 de agosto tivo lugar unha celebración eucarística presidida polo señor Bispo da Diocese, Alfonso Carrasco Rouco.
Os traballos de recuperación do templo, iniciáronse no ano 2009. Nunha primeira fase cambiouse o chan, mellorouse o teito, adquiriuse mobiliario e acondicionouse a contorna.
A igrexa parroquial fora catalogada como contemporánea (s. XX) pero durante unhas intervencións arqueolóxicas descubríronse unhas pinturas murais nunha pequena xanela situada no testeiro, que facían pensar que esa cronoloxía podería ser errónea.
De feito, houbo a finais do século XIII un primeiro edificio sobre o que se construíu a igrexa actual. E desde entón foi modificándose con cinco construcións superpostas e consecutivas no tempo, que modificaron a estrutura inicial. Atendíase a varios factores, de orde relixiosa, social…
Categorías DioceseDeixa un comentario
Presentación do libro Os nosos devanceiros: Quiroga, Ribas de Sil e O Courel
02/08/201223/10/2017 por A Nosa Voz
HORARIO E LUGAR: O xoves día 9 ás 12 horas na igrexa parroquial de Quiroga
AUTORES: Jesús Río e Manoel Carrete
CONTIDO: Libro de fotografía en branco e negro dos tres concellos. As fotos foron cedidas por particulares e son de temática diversa: a familia, a festa, a modernidade, o medio, a mocidade, o agro…
PATROCINIO: Este libro non recibiu ningunha subvencion pública, tan só axuda dos emigrantes.
FINALIDADE: Recuperar material fotográfico das terras de Quiroga, Ribas de Sil e O Courel. Conseguir fondos para realizar outras actividades de tipo cultural.
Categorías DioceseEtiquetas publicaciónDeixa un comentario
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto: